Великая Вечерня мирянским чином

18/01/2021

Святое Богоявление -- Крещение Господа Бога и Спаса Нашего Иисуса Христа

Молитвами святых отец наших, Господи Иисусе Христе, Боже наш, помилуй нас. Аминь.

Слава Тебе, Боже наш, слава Тебе

Царю́ Небе́сный, Уте́шителю, Ду́ше и́стины, И́же везде́ сы́й, и вся́ исполня́яй, Сокро́вище благи́х, и жи́зни Пода́телю, прииди́ и всели́ся в ны́, и очи́сти ны́ от вся́кия скве́рны, и спаси́ Бла́же ду́шы на́шя.

Святый Боже, Святый Крепкий, Святый Безсмертный, помилуй нас.

(*Читается трижды, с крестным знамением и поясным поклоном*.)

Слава Отцу и Сыну и Святому Духу, и ныне и присно и во веки веков. Аминь.

Пресвятая Троице, помилуй нас; Господи, очисти грехи наша; Владыко, прости беззакония наша; Святый, посети и исцели немощи наша, имене Твоего ради.

Господи, помилуй. (*Трижды*).

Слава, и ныне:

Отче наш, Иже еси на Небесех! Да святится имя Твое, да приидет Царствие Твое, да будет воля Твоя, яко на Небеси и на земли. Хлеб наш насущный даждь нам днесь; и остави нам долги наша, якоже и мы оставляем должником нашим; и не введи нас во искушение, но избави нас от лукаваго.

Молитвами святых отец наших, Господи Иисусе Христе, Боже наш, помилуй нас. Аминь.

Господи, помилуй. (*12 раз*).

Слава, и ныне:

Приидите, поклонимся Цареви нашему Богу. (*Поклон.*)

Приидите, поклонимся и припадем Христу, Цареви нашему Богу. (*Поклон.*)

Приидите, поклонимся и припадем Самому Христу, Цареви и Богу нашему. (*Поклон.*)

Благослови, душе моя, Господа. Господи, Боже мой, возвеличился еси зело. Во исповедание и в велелепоту облеклся еси. Одеяйся светом, яко ризою, простираяй небо, яко кожу. Покрываяй водами превыспренняя Своя, полагаяй облаки на восхождение Свое, ходяй на крилу ветреню. Творяй Ангелы Своя духи и слуги Своя пламень огненный. Основаяй землю на тверди ея, не преклонится в век века. Бездна, яко риза, одеяние ея, на горах станут воды, от запрещения Твоего побегнут, от гласа грома Твоего убоятся. Восходят горы и нисходят поля в место, еже основал еси им. Предел положил еси, егоже не прейдут, ниже обратятся покрыти землю. Посылаяй источники в дебрех, посреде гор пройдут воды. Напаяют вся звери сельныя, ждут онагри в жажду свою. На тых птицы небесныя привитают, от среды камения дадят глас. Напаяяй горы от превыспренних Своих, от плода дел Твоих насытится земля. Прозябаяй траву скотом, и злак на службу человеком, извести хлеб от земли. И вино веселит сердце человека, умастити лице елеем, и хлеб сердце человека укрепит. Насытятся древа польская, кедри ливанстии, ихже еси насадил. Тамо птицы вогнездятся, еродиево жилище предводительствует ими. Горы высокия еленем, камень прибежище заяцем. Сотворил есть луну во времена, солнце позна запад свой. Положил еси тму, и бысть нощь, в нейже пройдут вси зверие дубравнии.

Скимни рыкающии, восхитити и взыскати от Бога пищу себе. Возсия солнце и собрашася, и в ложах своих лягут. Изыдет человек на дело свое и на делание свое до вечера. Яко возвеличишася дела Твоя, Господи, вся премудростию сотворил еси, исполнися земля твари Твоея. Сие море великое и пространное, тамо гади, имже несть числа, животная малая с великими, тамо корабли преплавают, змий сей, егоже создал еси ругатися ему. Вся к Тебе чают, дати пищу им во благо время. Давшу Тебе им соберут, отверзшу Тебе руку всяческая исполнятся благости, отвращшу же Тебе лице, возмятутся, отымеши дух их, и исчезнут, и в персть свою возвратятся. Послеши Духа Твоего, и созиждутся, и обновиши лице земли. Буди слава Господня во веки, возвеселится Господь о делех Своих, призираяй на землю, и творяй ю трястися, прикасаяйся горам, и дымятся. Воспою Господеви в животе моем, пою Богу моему, дондеже есмь, да усладится Ему беседа моя, аз же возвеселюся о Господе. Да исчезнут грешницы от земли, и беззаконницы, якоже не быти им. Благослови, душе моя, Господа. Солнце позна запад свой: положил еси тьму и бысть нощь. Яко возвиличишася дела Твоя, Господи, вся премудростью сотворил еси.

Слава и ныне:

Аллилуия, аллилуия, аллилуия, слава Тебе, Боже. (*Трижды с поклонами*).

Господи, помилуй. (*40 раз*).

Слава и ныне:

Го́споди, воззва́х, глас 2.

Го́споди, воззва́х к Тебе́, услы́ши мя: / вонми́ гла́су моле́ния моего́, / внегда́ воззва́ти ми к Тебе́. / Услы́ши мя, Го́споди.

Да испра́вится моли́тва моя́, / я́ко кади́ло пред Тобо́ю, / воздея́ние руку́ мое́ю / – же́ртва вече́рняя. / Услы́ши мя, Го́споди.

Положи́, Го́споди, хране́ние усто́м мои́м, и дверь огражде́ния о устна́х мои́х. Не уклони́ се́рдце мое́ в словеса́ лука́вствия, непщева́ти вины́ о гресе́х, с челове́ки де́лающими беззако́ние, и не сочту́ся со избра́нными их. Нака́жет мя пра́ведник ми́лостию и обличи́т мя, еле́й же гре́шнаго да не нама́стит главы́ моея́, я́ко еще́ и моли́тва моя́ во благоволе́ниих их. Поже́рты бы́ша при ка́мени судии́ их: услы́шатся глаго́ли мои́, я́ко возмого́ша. Я́ко то́лща земли́ просе́деся на земли́, расточи́шася ко́сти их при а́де. Я́ко к Тебе́, Го́споди, Го́споди, о́чи мои́: на Тя упова́х, не отыми́ ду́шу мою́. Сохрани́ мя от се́ти, ю́же соста́виша ми, и от собла́зн де́лающих беззако́ние. Паду́т во мре́жу свою́ гре́шницы: еди́н есмь аз, до́ндеже прейду́.

Гла́сом мои́м ко Го́споду воззва́х, гла́сом мои́м ко Го́споду помоли́хся. Пролию́ пред Ним моле́ние мое́, печа́ль мою́ пред Ним возвещу́. Внегда́ исчеза́ти от мене́ ду́ху моему́: и Ты позна́л еси́ стези́ моя́: на пути́ сем, по нему́же хожда́х, скры́ша сеть мне. Смотря́х одесну́ю и возгля́дах, и не бе зна́яй мене́: поги́бе бе́гство от мене́, и несть взыска́яй ду́шу мою́. Воззва́х к Тебе́, Го́споди, рех: Ты еси́ упова́ние мое́, часть моя́ еси́ на земли́ живы́х. Вонми́ моле́нию моему́, я́ко смири́хся зело́, изба́ви мя от гоня́щих мя, я́ко укрепи́шася па́че мене́.

Изведи́ из темни́цы ду́шу мою́, испове́датися и́мени Твоему́.

Мене́ ждут пра́ведницы, до́ндеже возда́си мне.

Из глубины́ воззва́х к Тебе́, Го́споди, Го́споди, услы́ши глас мой.

Да бу́дут у́ши Твои́ вне́млюще гла́су моле́ния моего́.

А́ще беззако́ния на́зриши, Го́споди, Го́споди, кто постои́т? Я́ко у Тебе́ очище́ние есть.

И́мене ра́ди Твоего́ потерпе́х Тя, Го́споди, потерпе́ душа́ моя́ в сло́во Твое́, упова́ душа́ моя́ на Го́спода.

От стра́жи у́тренния до но́щи, от стра́жи у́тренния да упова́ет Изра́иль на Го́спода.

Просвети́теля на́шего,/ просвеща́ющаго вся́каго челове́ка,/ ви́дев Предте́ча крести́тися прише́дша,/ ра́дуется душе́ю и трепе́щет,/ руко́ю показу́ет Его́ и глаго́лет лю́дем./ Сей, избавля́яй Изра́иля,/ свобожда́яй нас от истле́ния./ О безгре́шный Христе́ Бо́же наш, сла́ва Тебе́

Я́ко у Го́спода ми́лость, и мно́гое у Него́ избавле́ние, и Той изба́вит Изра́иля от всех беззако́ний eго́.

Изба́вителю на́шему, от раба́ креща́ему/ и Ду́ха прише́ствием свиде́тельствуему,/ ужасо́шася, зря́ще, А́нгельская во́инства./ Глас же с Небесе́ принесе́ся от Oтца́:/ Сей, Его́же Предте́ча руко́ю креща́ет,/ Сын Мой eсть возлю́бленный, о Не́мже благоволи́х./ Христе́ Бо́же наш, сла́ва Тебе́.

Хвали́те Го́спода вси язы́цы, похвали́те Его́ вси лю́дие.

Иoрда́нския струи́ Тебе́, Исто́чника, прия́ша,/ и Уте́шитель в ви́де голуби́не схожда́ше./ Приклоня́ет верх Приклони́вый Небеса́./ Зове́т и вопие́т бре́ние Зижди́телю:/ что́ ми повелева́еши, я́же вы́ше мене́?/ Аз тре́бую Твоего́ Креще́ния./ О безгре́шный Христе́ Бо́же наш, сла́ва Тебе́.

Я́ко утверди́ся ми́лость Его́ на нас, и и́стина Госпо́дня пребыва́ет во век.

Спасти́ хотя́ заблу́ждшаго челове́ка,/ не не сподо́бился еси́ в ра́бий зрак облещи́ся:/ подоба́ше бо Тебе́, Влады́це и Бо́гу, восприя́ти на́ша за ны,/ Тебе́ бо кре́щшуся пло́тию, Изба́вителю,/ оставле́ния сподо́бил еси́ нас./ Те́мже вопие́м Ти:/ Христе́ Бо́же наш, сла́ва Тебе́.

Слава… и ныне…:

Приклони́л еси́ главу́ Предте́чи,/ сокруши́л еси́ главы́ змиéв./ Прише́д в струи́, просвети́л еси́ вся́чeская,/ éже сла́вити Тя, Спа́се,/ Просвети́теля душ на́ших.

Све́те ти́хий святы́я сла́вы, / Безсме́ртнаго, Отца́ Небе́снаго, / Свята́го Блаже́ннаго, Иису́се Христе́. / Прише́дше на за́пад со́лнца, / ви́девше свет вече́рний, / пое́м Отца́, Сы́на и Свята́го Ду́ха, Бо́га. / Досто́ин еси́ во вся времена́ / пе́т бы́ти гла́сы преподо́бными, / Сы́не Бо́жий, живо́т дая́й, / те́мже мир Тя сла́вит.

Проки́мен гла́с 4: Господь услышит мя, внегда воззвати ми к Нему.

**Стих:** Внегда призвати ми, услыша мя Бог правды моея.

Господь услышит мя, / внегда воззвати ми к Нему.

Бытия чтение:

В нача́ле сотвори́ Бог Не́бо и зе́млю./ Земля́ же бе неви́дима и неустро́ена,/ и тьма верху́ бе́здны,/ и Дух Бо́жий ноша́шеся верху́ воды́./ И рече́ Бог:/ да бу́дет свет./ И бысть свет./ И ви́де Бог свет, я́ко добро́./ И разлучи́ Бог между́ све́том и между́ тьмо́ю./ И нарече́ Бог свет день, и тьму нарече́ нощь./ И бысть ве́чер, и бысть у́тро, день еди́н./ И рече́ Бог:/ да бу́дет твердь посреде́ воды́,/ и да бу́дет разлуча́ющи посреде́ воды́ и воды́./ И бысть та́ко./ И сотвори́ Бог твердь,/ и разлучи́ Бог между́ водо́ю, я́же бе под тве́рдию,/ и между́ водо́ю, я́же бе над тве́рдию./ И нарече́ Бог твердь не́бо./ И ви́де Бог, я́ко добро́./ И бысть ве́чер, и бысть у́тро, день вторы́й./ И рече́ Бог:/ да собере́тся вода́, я́же под небесе́м, в собра́ние еди́но, и да яви́тся су́ша./ И бысть та́ко./ И собра́ся вода́, я́же под небесе́м, в собра́ния своя́, и яви́ся су́ша./ И нарече́ Бог су́шу зе́млю/ и собра́ния вод нарече́ моря́./ И ви́де Бог, я́ко добро́./ И рече́ Бог:/ да прорасти́т земля́ бы́лие травно́е, се́ющее се́мя по ро́ду и по подо́бию,/ и дре́во плодови́тое, творя́щее плод,/ ему́же се́мя его́ в нем, по ро́ду на земли́./ И бысть та́ко./ И изнесе́ земля́ бы́лие травно́е, се́ющее по ро́ду и по подо́бию,/ и дре́во плодови́тое, творя́щее плод,/ ему́же се́мя его́ в нем по ро́ду на земли́./ И ви́де Бог, я́ко добро́./ И бысть ве́чер, и бысть у́тро, день тре́тий.

Исхода чтение:

Рече́ Госпо́дь к Моисе́ю:/ что вопие́ши ко Мне?/ Глаго́ли сыново́м Изра́илевым, и да путеше́ствуют./ И ты возми́ жезл твой,/ и простри́ ру́ку твою́ на мо́ре, и расто́ргни е,/ и да вни́дут сы́нове Изра́илевы посреде́ мо́ря по су́ху./ И се Аз ожесточу́ се́рдце фарао́ново, и слуг его́, и еги́птян всех,/ и вни́дут в след их,/ и просла́влюся в фарао́не, и во всем во́инстве его́, и в колесни́цах, и в ко́нех его́./ И уразуме́ют вси еги́птяне, я́ко Аз Госпо́дь,/ прославля́ющу Ми ся в фарао́не, и в колесни́цах, и в ко́нех его́./ Простре́ же Моисе́й ру́ку на мо́ре,/ и возгна́ Госпо́дь мо́ре ве́тром ю́жным си́льным всю нощь,/ и сотвори́ мо́ре су́хо, и разступи́ся вода́./ И внидо́ша сы́нове Изра́илевы в посре́д мо́ря по су́ху,/ и вода́ им бысть стена́ одесну́ю и стена́ ошу́юю./ Погна́ша же еги́птяне и внидо́ша созади́ их/ всяк конь фарао́нов, и колесни́цы, и вса́дницы посреде́ мо́ря. Простре́ же Моисе́й ру́ку на мо́ре, и устро́ися вода́ ко дню на ме́сто, еги́птяне же бежа́ша под водо́ю, и истрясе́ Госпо́дь еги́птяны посреде́ мо́ря./ И, обрати́вшися, вода́ покры́ колесни́цы, и вса́дники, и триста́ты, и всю си́лу фарао́нову,/ вше́дших в след их в мо́ре,/ и не оста́ от них ни еди́н./ Сы́нове же Изра́илевы проидо́ша по су́ху посреде́ мо́ря.

Исхода чтение:

Поя́т Моисе́й сы́ны Изра́илевы от мо́ря Чермна́го и веде́ их в пусты́ню Сур./ И идя́ху три дни в пусты́ни, и не обрета́ху воды́, да бы́ша пи́ли./ Приидо́ша же в Ме́рру,/ и не можа́ху пи́ти воды́ из Ме́рры, горька́ бо бе./ Сего́ ра́ди нарече́ся и́мя ме́сту тому́ Го́ресть./ И ропта́ху лю́дие на Моисе́я, глаго́люще: что пие́м?/ Возопи́ же Моисе́й ко Го́споду,/ и показа́ ему́ Госпо́дь дре́во./ И вложи́ е в во́ду, и сладка́ бысть вода́./ Та́мо положи́ ему́ Бог оправда́ния и суды́ и та́мо искуша́ше его́./ И рече́: а́ще слу́хом услы́шиши глас Го́спода, Бо́га твоего́,/ и уго́дная пред Ним сотвори́ши,/ и внуши́ши за́поведи Его́,/ и сохрани́ши вся оправда́ния Его́,/ вся́ку боле́знь, ю́же наведо́х на еги́птяны, не наведу́ на тя./ Аз бо есмь Госпо́дь, исцеля́яй тя./ И приидо́ша во Ели́м,/ и бя́ху та́мо двана́десять исто́чников вод и се́дмьдесят стебль фи́ников,/ и ополчи́шася та́мо при вода́х./ И воздви́гшеся от Ели́ма,/ и прии́де весь сонм сыно́в Изра́илевых в пусты́ню Син,/ я́же есть между́ Ели́мом и между́ Си́ною.

Иисуса Навина чтение:

Рече́ Госпо́дь ко Иису́су:/ в день сей начина́ю вознести́ тя пред все́ми сы́нами Изра́илевыми,/ да разуме́ют, зане́ я́коже бех с Моисе́ом, та́ко бу́ду и с тобо́ю./ И ны́не запове́ждь свяще́нником, взима́ющим ковче́г заве́та, глаго́ля:/ да я́ко вни́дите в часть воды́ Иорда́нския и ста́нете при Иорда́не./ Я́коже идя́ху свяще́нницы, взе́мшии ковче́г заве́та Госпо́дня, во Иорда́н,/ и но́ги свяще́нников, нося́щих ковче́г, омочи́шася в ча́сти воды́ Иорда́нския./ Иорда́н же исполня́шеся во всем ло́жи свое́м, я́коже во дни жа́твы пшени́цы./ И ста́ша во́ды низходя́щия свы́ше в сонм еди́н, отстоя́щия дале́че зело́ от Адами́ гра́да, да́же до страны́ Кариафиари́м./ Низходя́щая же сни́де на мо́ре Арави́тское, да́же до мо́ря соли́щнаго,/ до́ндеже вконе́ц оскуде́, и лю́дие стоя́ху пря́мо Иерихо́на./ И ста́ша свяще́нницы, взе́мшии ковче́г заве́та Госпо́дня,/ на су́се, посреде́ Иорда́на, гото́вы./ И вси сы́нове Изра́илевы преидо́ша по су́ху,/ до́ндеже сконча́ша вси лю́дие, преходя́ще Иорда́н.

Царств четвертых чтение:

Рече́ Илия́ к Елиссе́ю:/ седи́ у́бо зде, я́ко Госпо́дь посла́ мя до Иорда́на./ И рече́ Елиссе́й:/ жив Госпо́дь, и жива́ душа́ твоя́, а́ще оста́влю тя./ И поидо́ста о́ба,/ и пя́тдесят муже́й от сыно́в проро́ческих приидо́ша и ста́ша пря́мо издале́ча,/ о́ба же ста́ста при Иорда́не./ И прия́т Илия́ ми́лоть свою́, и свит ю, и порази́ е́ю во́ды,/ и раздели́ся вода́ сю́ду и сю́ду, и преидо́ста о́ба по су́ху./ И бысть, я́ко преидо́ста, и рече́ Илия́ Елиссе́ю:/ проси́, что сотворю́ тебе́, пре́жде да́же не взят бу́ду от Тебе́./ И рече́ Елиссе́й:/ да бу́дет у́бо Дух, и́же в тебе́, сугу́б во мне./ И рече́ Илия́: ожесточи́л еси́ проси́ти,/ оба́че а́ще уви́диши мя, взе́млема от Тебе́, бу́дет ти тако;/ а́ще ли же не уви́диши, не бу́дет./ И бысть иду́щим им и глаго́лющим,/ и се колесни́ца о́гненна, и ко́ни о́гненни, и раздели́ между́ обе́ма./ И взя́тся Илия́ тру́сом, я́ко на не́бо./ И Елиссе́й зря́ше, и той вопия́ше:/ о́тче, о́тче, колесни́ца Изра́илева, и ко́ни его́,/ и не ви́де его́ ктому́./ И я́тся Елиссе́й за ри́зы своя́, и раздра́ я на дво́е,/ и взят ми́лоть Илиину́, па́дшую верху́ его́./ И обрати́ся Елиссе́й, и ста на бре́зе Иорда́на./ И прия́т Елиссе́й ми́лоть Илиину́, па́дшую верху́ его́,/ и уда́ри во́ды, и не раздели́шася./ И рече́ Елиссе́й:/ где у́бо есть Бог Илии́н Апфо́?/ И уда́ри Елиссе́й во́ды второ́е,/ и раздели́шася во́ды, и пре́йде по су́ху.

Царств четвертых чтение:

Прии́де Неема́н, князь царя́ Ассири́йскаго, с колесни́цами и ко́ньми свои́ми/ и ста при две́рех хра́ма Елиссе́ева./ И посла́ Елиссе́й к нему́ ве́стника, глаго́ля:/ шед, измы́йся во Иорда́не седми́жды,/ и обрати́тся плоть твоя́ к тебе́, и очи́стишися./ И разгне́вася Неема́н, и оты́де, и рече́:/ се рех, да изы́дет ко мне, и призове́т о и́мени Го́спода Бо́га своего́,/ и положи́т ру́ку свою́ на прока́зу, и оты́мет ю от пло́ти моея́./ Не добре́йши ли суть Арвана́ и Фарфа́, реце́ Дама́скове,/ па́че Иорда́на и всех вод Изра́илевых?/ Не шед ли, измы́юся в них и очи́щуся?/ И возврати́ся, и оты́де с гне́вом./ И приступи́ша о́троцы его́ и ре́ша к нему́:/ го́споди, а́ще бы ве́лие сло́во глаго́лал к тебе́ проро́к,/ не бы ли сотвори́л, я́коже рече́ к тебе́:/ измы́йся и очи́стишися?/ И сни́де Неема́н, и погрузи́ся во Иорда́не седми́жды, по глаго́лу челове́ка Бо́жия,/ и обрати́ся плоть его к нему́, я́ко отроча́те ма́ла,/ и очи́стися.

Проро́чества Иса́иина чте́ние:

Та́ко глаго́лет Госпо́дь:/ измы́йтеся и чи́сти бу́дете,/ отыми́те лука́вствия от душ ва́ших, пред очи́ма Мои́ма/ преста́ните от лука́вствий ва́ших./ Научи́теся до́брое твори́ти,/ изыщи́те суда́, изба́вите оби́дима,/ суди́те си́ру, и оправди́те вдови́цу./ И прииди́те, истя́жимся, – глаго́лет Госпо́дь, -/ и а́ще бу́дут греси́ ва́ши, я́ко багря́ное,/ я́ко снег, убелю́;/ а́ще же бу́дут, я́ко червле́ное,/ я́ко во́лну, убелю́./ И а́ще хо́щете и послу́шаете Мене́,/ блага́я земли́ сне́сте./ А́ще ли же не хо́щете, ниже́ послу́шаете Мене́,/ меч вас поя́ст./ Уста́ бо Госпо́дня глаго́лаша сия́.

Бытия чтение:

Воззре́в Иа́ков и ви́де полк Бо́жий ополчи́вшийся,/ и срето́ша его́ А́нгели Бо́жии./ Рече́ же Иа́ков, егда́ ви́де их:/ полк Бо́жий сей./ И нарече́ и́мя ме́сту тому́ Полки́./ Посла́ же Иа́ков ве́стники пред собо́ю ко Иса́ву, бра́ту своему́,/ в зе́млю Сии́р, во страну́ Едо́мскую./ И запове́да им, глаго́ля:/ си́це рцы́те господи́ну моему́ Иса́ву:/ та́ко глаго́лет о́трок твой Иа́ков:/ с Лава́ном пожи́х и укосне́х до ны́не,/ и бы́ша ми о́вцы, и воло́ве, и осля́та, и рабы́, и рабы́ни./ И посла́х возвести́ти го́сподеви моему́ Иса́вови,/ да обря́щет благода́ть о́трок твой пред тобо́ю./ И возврати́шася ве́стницы ко Иа́кову, глаго́люще:/ идо́хом ко Иса́ву, бра́ту твоему́,/ и се сам гряде́т в сре́тение твое́/ и четы́ре ста муже́й с ним./ Убоя́ся же Иа́ков зело́, и недоумева́шеся,/ и раздели́ лю́ди, и́же с ним, и волы́, и о́вцы на два полка́./ И рече́ Иа́ков:/ а́ще прии́дет Иса́в на полк еди́н и посече́т и,/ бу́дет полк вторы́й во спасе́ние./ И рече́ Иа́ков:/ Бог отца́ моего́ Авраа́ма/ и Бог отца́ моего́ Исаа́ка, Го́споди, реки́й ми:/ отбежи́ в зе́млю бытия́ твоего́, и добро́ ти сотворю́./ Дово́льно ми да бу́дет от вся́кия пра́вды и от вся́кия и́стины,/ ю́же сотвори́л еси́ о́троку Твоему́, с жезло́м бо мои́м сим преидо́х Иорда́н.

Исхода чтение:

Сни́де дщи фарао́нова измы́тися на реку́,/ и рабы́ни ея́ прехожда́ху при реце́,/ и ви́девши краби́йцу[18](https://azbyka.ru/otechnik/Pravoslavnoe_Bogosluzhenie/mineja-janvar/6_1#note18) в лучи́це[19](https://azbyka.ru/otechnik/Pravoslavnoe_Bogosluzhenie/mineja-janvar/6_1#note19), посла́вши рабы́ню взят ю./ Отве́рзши же, ви́дит отроча́, пла́чущееся в краби́йце,/ и пощади́ е дщи фарао́нова, и рече́:/ от дете́й евре́йских сие́./ И рече́ сестра́ его́ дще́ри фарао́нове:/ хо́щеши ли призову́ ти жену́ пита́тельницу от евре́й,/ и воздои́т ти отроча́? И рече́ ей дщи фарао́нова: иди́./ Ше́дши же, отрокови́ца призва́ ма́терь отроча́те./ Рече́ же к ней дщи фарао́нова:/ соблюди́ ми отроча́ сие́ и воздо́й ми е, аз же дам ти мзду./ Прие́мше же жена́ отроча́ и доя́ше е./ Устраби́вшуся[20](https://azbyka.ru/otechnik/Pravoslavnoe_Bogosluzhenie/mineja-janvar/6_1#note20) же отроча́ти, введе́ е ко дще́ри фарао́нове,/ и бысть ей в сы́на./ Именова́ же и́мя ему́ Моисе́й, глаго́лющи:/ от воды́ взях его́.

Судей чтение:

Рече́ Гедео́н к Бо́гу:/ а́ще спаса́еши руко́ю мое́ю Изра́иля, и́мже о́бразом рекл еси́:/ Се аз положу́ руно́ о́вчее на гумне́/ и, а́ще бу́дет роса́ на руне́ то́кмо, по всей же земли́ су́ша,/ разуме́ю, я́ко спасе́ши руко́ю мое́ю Изра́иля,/ и́мже о́бразом рекл еси́./ И бысть та́ко./ И ура́нив Гедео́н нау́трие, и исцеди́ руно́,/ и истече́ роса́ от руна́,/ испо́лнен окри́н воды́./ И рече́ Гедео́н к Бо́гу:/ да не прогне́вается у́бо я́рость Твоя́ на мя,/ и возглаго́лю еще́ еди́ною, и искушу́ еще́ еди́ною руно́м:/ да бу́дет у́бо су́ша на руне́ то́кмо, по всей же земли́ роса́./ И сотвори́ Бог та́ко в нощи́ той,/ и бысть су́ша на руне́ то́кмо,/ по всей же земли́ бысть роса́.

Царств третиих чтение:

Рече́ Илия́ к лю́дем:/ приступи́те ко мне./ И приступи́ша вси лю́дие к нему́./ И взят Илия́ двана́десять ка́мений,/ по числу́ двана́десяти коле́н сыно́в Изра́илевых,/ я́коже глаго́ла Госпо́дь к нему́, глаго́ляй:/ Изра́иль бу́дет и́мя твое́./ И созда́ ка́мение, и исцели́ олта́рь Госпо́день раско́панный,/ и сотвори́ ров, вмеща́ющ по две ме́ры се́мени, о́крест олтаря́./ И положи́ поле́на на олтари́, его́же сотвори́./ И раздроби́ всесожже́ния, и положи́ на поле́на, и обы́де олта́рь./ И рече́ Илия́:/ приими́те ми четы́ре водоно́сы воды́,/ и да пролию́тся на олта́рь, на всесожже́ние же и на поле́на./ И рече́: удво́йте./ И удво́иша./ И рече́: утро́йте. И утро́иша./ И идя́ше вода́ о́крест олтаря́, и ров испо́лнися воды́./ И возопи́ Илия́ на не́бо, и рече́:/ Го́споди Бо́же Авраа́мов, и Исаа́ков, и Иа́ковль,/ услы́ши мене́ днесь огне́м,/ и разуме́ют вси лю́дие си́и, я́ко Ты еси́ Еди́н Госпо́дь Бог Изра́илев,/ и аз раб Твой и Тебе́ ра́ди сотвори́х сия́ вся,/ и Ты обрати́ сердца́ люде́й сих в след Тебе́./ И паде́ огнь от Го́спода с Небесе́/ и пояде́ всесожже́ния, и поле́на, и во́ду, я́же на них,/ и во́ду, я́же в ро́ве, и ка́мение, и персть полиза́ огнь./ И падо́ша вси лю́дие на лице́ свое́м и ре́ша:/ вои́стину Госпо́дь Бог, Той есть Бог.

Царств четвертых чтение:

Реко́ша му́жие гра́да Иерихо́нска ко Елиссе́ю:/ се жили́ще гра́да сего́ добро́, я́коже ты, го́споди, ви́диши, и во́ды злы и безча́дны./ И рече́ Елиссе́й:/ приими́те ми водоно́с нов и всы́плите ту соль;/ и прия́ша и./ И изы́де на исхожде́ние вод, и вве́рже та́мо соль, и рече́:/ та́ко глаго́лет Госпо́дь,/ исцели́х во́ды сия́, и не ктому́ бу́дет отню́д умира́я,/ ниже́ безча́дствующая си́ми./ И исцеле́ша во́ды до дне сего́, по глаго́лу, и́же глаго́ла Елиссе́й.

Проро́чества Иса́иина чте́ние:

Та́ко глаго́лет Госпо́дь:/ во вре́мя прия́тное послу́шах тя,/ и в день спасе́ния помого́х тебе́,/ и созда́х тя, и дах тя, и положи́х тя в заве́т язы́ков,/ е́же устро́ити зе́млю, и насле́дити насле́дие пусты́ни./ Глаго́люща су́щим во у́зах: изыди́те́!/ И и́же во тьме: откры́йтеся́!/ На всех путе́х пасти́ся бу́дут, и на всех стезя́х па́жить их./ Не вза́лчут, ниже́ вжа́ждут, ниже́ порази́т их зной, ниже́ со́лнце,/ но Ми́луяй их уте́шит я/ и сквозе́ исто́чники вод проведе́т я./ И положу́ вся́ку го́ру в путь и вся́ку стезю́ в па́ству их./ Се си́и издале́ча прии́дут, си́и от се́вера и мо́ря,/ ини́и же от земли́ Пе́рсския./ Да веселя́тся Небеса́, и ра́дуется земля́,/ да отры́гнут го́ры весе́лие и хо́лми пра́вду,/ я́ко поми́лова Госпо́дь лю́ди Своя́/ и смире́нныя люде́й уте́ши./ Рече́ же Сио́н:/ оста́ви мя Госпо́дь, и Бог забы́ мя./ Еда́ забу́дет жена́ отроча́ свое́ или́ не поми́лует изча́дия чре́ва своего́?/ А́ще ли же и сих забу́дет жена́, но Аз не забу́ду тебе́, -/ глаго́лет Госпо́дь.

Господи помилуй (3 раза). Слава, и ныне.

Прокимен глас 3: Госпо́дь просвеще́ние мое́ и Спаси́тель мой, кого́ убою́ся?

Стих: Госпо́дь Защи́титель живота́ моего́, от кого́ устрашу́ся?

Госпо́дь просвеще́ние мое́ и Спаси́тель мой,/ кого́ убою́ся?

К Коринфяном Святаго Апостола Павла чтение (1 Кор. 9:19-27):

19Ибо, будучи свободен от всех, я всем поработил себя, дабы больше приобрести: 20для Иудеев я был как Иудей, чтобы приобрести Иудеев; для подзаконных был как подзаконный, чтобы приобрести подзаконных; 21для чуждых закона - как чуждый закона,- не будучи чужд закона пред Богом, но подзаконен Христу,- чтобы приобрести чуждых закона; 22для немощных был как немощный, чтобы приобрести немощных. Для всех я сделался всем, чтобы спасти по крайней мере некоторых. 23Сие же делаю для Евангелия, чтобы быть соучастником его. 24Не знаете ли, что бегущие на ристалище бегут все, но один получает награду? Так бегите, чтобы получить. 25Все подвижники воздерживаются от всего: те для получения венца тленного, а мы - нетленного. 26И потому я бегу не так, как на неверное, бьюсь не так, чтобы только бить воздух; 27но усмиряю и порабощаю тело мое, дабы, проповедуя другим, самому не остаться недостойным.

Глас 6: Аллилуиа! Аллилуиа! Аллилуиа!

Стих: Отры́гну се́рдце мое сло́во бла́го; глаголю аз дела моя Цареви!

Стих: Красе́н добро́тою па́че сыно́в челове́ческих.

От Луки Святаго Евангелие чтение

Слава Тебе Господи, слава Тебе!

От Луки 3:1-18:

1В пятнадцатый же год правления Тиверия кесаря, когда Понтий Пилат начальствовал в Иудее, Ирод был четвертовластником в Галилее, Филипп, брат его, четвертовластником в Итурее и Трахонитской области, а Лисаний четвертовластником в Авилинее, 2при первосвященниках Анне и Каиафе, был глагол Божий к Иоанну, сыну Захарии, в пустыне. 3И он проходил по всей окрестной стране Иорданской, проповедуя крещение покаяния для прощения грехов, 4как написано в книге слов пророка Исаии, который говорит: глас вопиющего в пустыне: приготовьте путь Господу, прямыми сделайте стези Ему; 5всякий дол да наполнится, и всякая гора и холм да понизятся, кривизны выпрямятся и неровные пути сделаются гладкими; 6и узрит всякая плоть спасение Божие. 7Иоанн приходившему креститься от него народу говорил: порождения ехиднины! кто внушил вам бежать от будущего гнева? 8Сотворите же достойные плоды покаяния и не думайте говорить в себе: отец у нас Авраам, ибо говорю вам, что Бог может из камней сих воздвигнуть детей Аврааму. 9Уже и секира при корне дерев лежит: всякое дерево, не приносящее доброго плода, срубают и бросают в огонь. 10И спрашивал его народ: что же нам делать? 11Он сказал им в ответ: у кого две одежды, тот дай неимущему, и у кого есть пища, делай то же. 12Пришли и мытари креститься, и сказали ему: учитель! что нам делать? 13Он отвечал им: ничего не требуйте более определенного вам. 14Спрашивали его также и воины: а нам что делать? И сказал им: никого не обижайте, не клевещите, и довольствуйтесь своим жалованьем. 15Когда же народ был в ожидании, и все помышляли в сердцах своих об Иоанне, не Христос ли он,- 16Иоанн всем отвечал: я крещу вас водою, но идёт Сильнейший меня, у Которого я недостоин развязать ремень обуви; Он будет крестить вас Духом Святым и огнем. 17Лопата Его в руке Его, и Он очистит гумно Свое и соберет пшеницу в житницу Свою, а солому сожжет огнем неугасимым. 18Многое и другое благовествовал он народу, поучая его.

Го́споди, поми́луй, 40. Сла́ва, и ны́не:

Сподо́би, Го́споди, в ве́чер сей без греха́ сохрани́тися нам. / Благослове́н еси́, Го́споди Бо́же оте́ц на́ших, / и хва́льно и просла́влено и́мя Твое́ во ве́ки, ами́нь. / Бу́ди, Го́споди, ми́лость Твоя́ на нас, я́коже упова́хом на Тя. / Благослове́н еси́, Го́споди, научи́ мя оправда́нием Твои́м. / Благослове́н еси́, Влады́ко, вразуми́ мя оправда́нием Твои́м. / Благослове́н еси́, Святы́й, просвети́ мя оправда́нии Твои́ми. / Го́споди, ми́лость Твоя́ во век, дел руку́ Твое́ю не пре́зри. / Тебе́ подоба́ет хвала́. Тебе́ подоба́ет пе́ние, / Тебе́ сла́ва подоба́ет, Отцу́ и Сы́ну и Свято́му Ду́ху, / ны́не и при́сно и во ве́ки веко́в. Ами́нь.

Господи, помилуй. (*12 раз*).

Глас 6: Слава, и ныне:

Воспои́м, ве́рнии,/ е́же о нас Бо́жия благодея́ния вели́чество:/ о на́шем бо прегреше́нии быв Челове́к,/ на́шим очище́нием очища́ется во Иорда́не,/ Еди́н Чи́стый и Нетле́нный,/ освяща́яй мене́ и во́ды/ и главы́ змие́в сокруша́яй в воде́./ Почерпе́м у́бо во́ду с весе́лием, бра́тие:/ благода́ть бо Ду́ха ве́рно почерпа́ющим/ неви́димо подава́ется от Христа́ Бо́га/ и Спа́са душ на́ших.

Глас 1:

Во Иoрда́не креща́ющуся Тебе́, Го́споди,/ Тро́йческое яви́ся поклоне́ние:/ Роди́телев бо глас свиде́тельствоваше Тебе́,/ возлю́бленнаго Тя Сы́на имену́я,/ и Дух в ви́де голуби́не/ изве́ствоваше словесе́ утвержде́ние./ Явле́йся Христе́ Бо́же/ и мир просвеще́й, сла́ва Тебе́.

Честне́йшую Херуви́м / и сла́внейшую без сравне́ния Серафи́м, / без истле́ния Бо́га Сло́ва ро́ждшую, / су́щую Богоро́дицу Тя велича́ем.

Сла́ва, и ны́не, Го́споди, поми́луй, трижды. Го́споди благослови́.

Молитвами Богоро́дицы, и всех святых, Господи Иисусе Христе, Боже наш, помилуй нас. Аминь.